tartuNLP/wikipedia-smugri-20251201 huggingface dataset:
Henry Lindahl

Henry Johan Robert Lindahl (16. syyskuuta 1919 Helsinki – 20. marraskuuta 1985 Kööpenhamina, Tanska) oli suomalainen jääkiekkoilija. Hän pelasi jääkiekkouransa helsinkiläisissä HJK:ssa ja Karhu-Kissoissa. Jatkosodan sotavuodet hän taisteli Saksan itärintamalla suomalaisessa SS-vapaaehtoisptaljoonassa.
Ura jääkiekkoilijana - mukana MM-kisoissa 1939.
Lindahl pelasi jääkiekkouransa vuodesta 1936 alkaen helsinkiläisessä HJK:ssa. Jääkiekon pääsarjaa Lindahl pelasi puolustajana seitsemän kautta vuosina 1936-1949, ja niissä hän sai HJK:n riveissä kolme hopeaa kausina 1938, 1939 ja 1941. Kaikkiaan hän pelasi 41 pääsarjaottelua ja teki niissä kahdeksan maalia. Syksyllä 1948 Lindahl siirtyi opiskelemaan Tšekkoslovakiaan Prahaan ja samalla hän pelasi kaksi ottelua prahalaisessa jääkiekkojoukkueessa I. ČLTK. Jääkiekkourallaan hän pelasi Suomen jääkiekkomaajoukkueessa, joka osallistui ensimmäisen kerran MM-kisoihin Sveitsissä keväällä 1939. Kaikkiaan hän pelasi urallaan yhdeksän A-maaottelua.
Sotavuodet - SS-sotilaaksi ja yhteistyössä Valpon kanssa.
Talvisodan aikaan Lindahl toimi sotapoliisina ja sodan loppuvaiheessa ja välirauhan alussa hän kävi aliupseerikurssin.
Henry Lindahl palveli ja soti SS-Wiking-divisioonan suomalaisessa SS-vapaaehtoispataljoonassa ("Finnischen Freiwilligen Bataillon der Waffen SS)" Saksan itärintamalla vuosina 1941–1944. Valpon virkailija Ari Kauhanen rekrytoi Lindahlin tiedottajakseen suomalaisten SS-miesten keskuuteen toimien tehtävässä vuoteen 1944.
Henry Lindahl pääsi Valpon palvelukseen vuonna 1944 huolimatta SS-taustastaan ja siitä, että oli jäänyt Saksaan suomalaisen SS-pataljoonan palauttamisen jälkeen. Kuulustelussa hän selvitti Saksaan jäämisen johtuneen haavoittumisestaan; hän oli ollut Saksassa sairaalassa, kun pataljoona oli palautettu Suomeen. Kun Lindahl oli sanonut haluavansa myös lähteä, olivat saksalaiset todenneet hänen silloin menettävän oikeutensa anoa Saksan valtiolta korvausta haavoittumisestaan. Tämän vuoksi hän päätti jäädä Saksaan, mutta pääsi Suomeen muutaman kuukauden kuluttua. Tammikuun puolivälissä 1944 hänet otettiin Valpon palvelukseen, mutta pesti ei ollut pitkä. 
Sodan jälkeen poliittisena pakolaisena Ruotsissa.
Syyskuussa 1944 hän pakeni erään Valpon esittelijän kanssa Ruotsiin, kun esittelijä oli todennut muuttuvan tilanteen sitä vaativan. Ruotsissa Lindahl ehti olla internoimisleirillä kuukauden ennen kuin hänen käskettiin poistua maasta. Ennen sodan loppumista hänen ei kuitenkaan tarvinnut lähteä. Lindahl palasi Suomeen maaliskuussa 1946, jolloin hänet pidätettiin ja vietiin kuulusteluihin maasta pakenemisen vuoksi.
Yksityiselämä.
Henry Lindahl avioitui kesällä 1944 taitoluistelija Kirsti Linnan kanssa. Avioliitto päättyi vuonna 1946. Heidän lapsensa on Ernos-yhtyeen solisti-kosketinsoittaja Erno Lindahl (s. 1944).
Syvännelestikalat

Syvännelestikalat (Bathygadidae) on turskakaloihin kuuluva kalaheimo. Heimon lajeja tavataan syvistä vesistä kaikista valtameristä. Aiemmin syvännelestikalalajit on luettu kuuluvaksi lestikalojen heimoon.
Lajit ja anatomia.
Syvännelestikaloihin kuuluu kaksi sukua "Bathygadus" ja "Gadomus", joissa on yhteensä 26 lajia. Lisäksi tunnetaan fossiileita kolmesta suvusta "Bolbocara", "Palaeobathydus" ja "Probathygadus". Heimon laji voivat kasvaa suurimmillaan noin 60–65 cm pitkiksi ja ovat ruumiinmuodoltaan pitkänomaisia ja pyrstöä kohden voimakkaasti suippenevia. Kaloilla on kaksi selkäevää, joista taaempi on pidempi ja korkeampi kuin etumainen. Syvännelestikaloilla ei ole pyrstöevää. Lajien suu on suuri ja leveä. "Gadomus"-suvun lajeilla on leuassa viiksisäie, mutta "Bathygadus"-suvun lajeilla ei.
Levinneisyys ja elintavat.
Syvännelestikaloja tavataan lämpimistä ja lauhkeista vesistä niin Atlantista, Intian valtamerestä kuin Tyynestämerestäkin. Ne puuttuvat vain Tyynenmeren itäosista. Heimon lajit elävät lähellä pohjaa 100–3 000 metrin syvyydessä. Syvännelestikalojen ravintoa ovat äyriäiset. Syvännelestikaloja saadaan sivusaaliina kalastettaessa muita taloudellisesti arvokkaampia kaloja.
CPV-viitenumero

CPV-viitenumero eli CPV-koodi (, ) on eurooppalainen luokittelujärjestelmä, jolla kuvataan julkisten hankintojen kohdetta yhtenäisellä ja standardoidulla tavalla. CPV-koodit auttavat hankintaviranomaisia ja tarjoajia tunnistamaan kilpailutettavan tavaran, palvelun tai urakan mahdollisimman tarkasti. CPV on Euroopan komission hyväksymää hankintasanaston luokittelujärjestelmä. CPV-koodit sisältävät tuhansia nimikkeitä yhdeksän numeron tarkkuudella.
Kuvaus.
Yhteinen hankintasanasto koostuu pääsanastosta, jota käytetään määrittämään sopimuksen kohde, ja lisäsanastosta, jota käytetään laadullisen tiedon lisäämiseen. Pääsanasto on puukaavion muotoinen ja sisältää enintään yhdeksännumeroisia koodeja (kahdeksannumeroinen koodi ja tarkistusnumero) ja niitä vastaavat nimikkeet, joilla kuvaillaan sopimuksen kohde eli tavarahankinnat, rakennusurakat tai palvelut.
Kukin kolmesta viimeisestä numerosta täsmentää edelleen kutakin 5-numerotasoa. Yhdeksäs numero on tarkistusnumero.
Lisäsanastoa voidaan käyttää hankintasopimuksen kohteen kuvauksen täydentämiseksi. Se koostuu aakkosnumeerisesta koodista, jota vastaa nimike, jonka avulla voidaan edelleen täsmentää hankittavan hyödykkeen ominaisluonnetta tai käyttökohdetta.
Aakkosnumeerinen koodi koostuu:
9548 Fortran

9548 Fortran (1985 CN) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Fortran-ohjelmointikielen mukaan.
9478 Caldeyro

9478 Caldeyro (2148 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty uruguaylaisen Roberto Caldeyro Barcian (1921–1996) muistoksi.
9372 Vamlingbo

9372 Vamlingbo (1993 FK37) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
9222 Chubey

9222 Chubey (1995 YM) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
9965 GNU

9965 GNU (1992 EF2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty GNU-projektin mukaan.
9782 Edo

9782 Edo (1994 WM) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Tokion entisen nimen mukaan.
Paxtaobod

Paxtaobod on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee Karadarjan ja sen sivujoen Tentaksoyn välissä 44 kilometriä Andijonista koilliseen. Kaupungissa oli 34 400 asukasta vuonna 2016.
Vuonna 1975 perustetun kaupungin nimenä oli aikaisemmin Qoʻqon qishloq. Sen lähellä sijaitsee Andijonista johtavan sivuradan pääteasema Tentaksoy. Paxtaobodissa on puuvillankäsittelylaitos ja muuta maataloustuotteiden jalostusta. Piirissä viljellään puuvillaa, viljaa, vihanneksia ja hedelmiä.
Söngvakeppnin 2016

Söngvakeppnin 2016 oli Islannissa järjestetty laulukilpailu, jossa valittiin Islannin edustaja Eurovision laulukilpailuun 2016. Kilpailu järjestettiin avoimena kilpailuna, johon lähetettiin 260 kappaletta. Kappaleista 12 valittiin kilpailuun. Kilpailijat julkaistiin 11. joulukuuta 2015.
Kilpailu koostui kahdesta semifinaalista ja finaalista. Semifinaalit kilpailtiin 6. ja 13. helmikuuta ja finaali 20. helmikuuta. Kilpailun sääntöjen mukaan kappaleet tuli esittää semifinaaleissa islanniksi ja finaalissa kielellä, jolla kappale oli tarkoitus esittää kansainvälisessä Eurovision laulukilpailussa. Kummassakin semifinaalissa kilpaili kuusi kappaletta, joista äänestettiin puhelinäänestyksellä kolme finaaliin. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät ja raati äänestivät yhdessä kaksi kappaletta superfinaaliin. Superfinaalissa puhelinäänestäjät äänestivät voittajan. Kilpailun voitti Gréta Salóme Stefánsdóttir kappaleella "Hear Them Calling".
Kilpailun kulku.
Ensimmäinen semifinaali.
Ensimmäinen semifinaali kilpailtiin 6. helmikuuta.
Toinen semifinaali.
Toinen semifinaali kilpailtiin 13. helmikuuta.
Finaali.
Finaali kilpailtiin 20. helmikuuta. Elísabet Ormslev esitti finaalissa kappaleensa islanniksi, loput englanniksi. Kilpailijoiden lisäksi finaalin vierailevina tähtinä esiintyivät Sandra Kim ja Loreen. Raatiäänestyksessä Islanti oli jaettu kuuteen alueeseen, joista jokaisesta oli raadissa mukana kolme jäsentä, yhteensä raadin jäseniä oli siis 18.
Qorasuv

Qorasuv on kaupunki Andijonin alueen Qoʻrgʻontepan piirissä Uzbekistanissa. Se sijaitsee Kirgisian rajalla 6 kilometriä Qoʻrgʻontepasta ja 50 kilometriä Andijonista itään. Kaupungissa oli 33 000 asukasta vuonna 2016.
Paikkakunnan nimenä oli aluksi Vorošilovo ja myöhemmin 1990-luvun alkuun saakka Iljitšovsk. Siitä tuli kaupunki vuonna 1980.
Qorasuv muodostaa yhtenäisen taajama-alueen Kirgisian puolella sijaitsevan Kara-Suun kaupungin kanssa. Sen kautta kulkee maantie ja rautatie. Kaupungissa on raja-asema, ja sen tärkein elinkeino on rajaliikenne- ja kauppa.
Mikael Björnberg

Mikael Björnberg (4. tammikuuta 1965 Helsinki – 17. marraskuuta 2000 Hausjärvi) oli suomalainen fyysikko. Vuonna 1995 hän väitteli tohtoriksi Helsingin yliopistossa teoreettisen ydinfysiikan alalta.
Vuosina 1997–1998 hän oli vierailevana tutkijana Los Alamos National Laboratoryssa. Sen jälkeen hän työskenteli Valtion teknillisessä tutkimuskeskuksessa (VTT). Hän toimi Suomen edustajana OECD:n ydinjätekysymyksistä vastaavassa asiantuntijaryhmässä. Björnberg kuului myös sukuyhtiö Myllykosken hallitukseen.
Mikael Björnberg kuoli lento-onnettomuudessa vuonna 2000 Hausjärvellä. Hän oli kuollessaan 35-vuotias. Hänen muistokseen Suomen Tiedeseura perusti vuonna 2002 FT Mikael Björnbergin muistorahaston, josta vuosittain jaetaan palkintoja nuorille, ansioituneille teoreettisille fyysikoille. Palkinto jaettiin ensimmäisen kerran vuonna 2004.
Kaikkien pyhien kirkko (Hollingbourne)

All Saints' Church on kirkkorakennus Hollingbournen kylässä Englannissa. Se suojeltiin Grade I -tasolla 26. huhtikuuta 1968.
Kirkossa on useita Culpeperin suvun muistomerkkejä. Eteläisen käytävän eteläseinällä on Philippa Culpeper muistolaatta (k. 1630) ja lähellä John Culpeperin (k. 1719) sekä Samuel Plummerin (k. 1705) laatat. Myös Barnhamin suvulla on muistolaatta.
Qoʻrgʻontepa

Qoʻrgʻontepa on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee Shahrixonsoy- ja Andijonsoyjokien välissä 41 kilometriä Andijonista itään. Kaupungissa oli 30 800 asukasta vuonna 2016.
Qoʻrgʻontepan kautta kulkee maantie ja rautatie (Savayn asema). Vuonna 1976 perustetussa kaupungissa toimii puuvillankäsittelylaitos, Taškentin instrumenttitehtaan osasto sekä kevyttä- ja elintarviketeollisuutta. Piirissä viljellään puuvillaa, viljaa, vihanneksia ja hedelmiä.
Petr

Petr on miehen etunimi. Se on tšekin kielessä käytetty muoto kansainvälisesti tunnetusta "Pietari"-nimestä. 
Petr on myös translitterointiasu, jota toisinaan käytetään venäläisestä "Pjotr" (Петр) -nimestä.
Ingemar Erlandsson

Bo Ingemar Erlandsson (16. marraskuuta 1957 Glimåkra – 11. elokuuta 2022) oli ruotsalainen jalkapalloilija, joka pelasi puolustuksen vaihtelevilla pelipaikoilla. Hän oli pituudeltaan 177-senttimetrinen. Erlandsson pelasi Ruotsin A-maajoukkueessa 69 ottelua ja teki niissä kaksi maalia.
Erlandsson edusti koko peliuransa Malmö FF:ää vuodet 1976–1987. Hän voitti joukkueessa muun muassa kahdesti Ruotsin liigamestaruuden 1977 ja 1986 sekä Ruotsin cupin 1978, 1980, 1984 ja 1986. Erlandsson pelasi Ruotsin kaikki kolme ottelua vuoden 1978 MM-kilpailuissa.
Aass

Aass on norjalainen panimo, joka sijaitsee Drammenin kaupungissa. Aassin panimon (norjaksi Aass Bryggeri) perusti vuonna 1834 Poul Lauritz Aass, ja se on Norjan vanhin edelleen toiminnassa oleva panimo. Panimo on tunnettu pähkinänmakuisesta jouluoluestaan (Aass Juleøl) ja kermaisesta bock-oluestaan (Aass Bokkøl).
Launeen kirjasto

Launeen kirjasto on Lahden Launeen kaupunginosassa toimiva yleinen kirjasto. Vuonna 1952 perustettu kirjasto sijaitsi aluksi säästöpankin tiloissa, joiden lukusaliin oli vielä muusta kirjastosta erillinen sisäänkäynti. Nykyisissä tiloissaan entisen Launeen kansakoulun rakennuksessa kirjasto on toiminut vuodesta 1953 lähtien.
Launeen kirjasto on Lahden kaupunginkirjaston lähikirjastoverkkoa sekä Päijät-Hämeen kirjastojen seudullista kirjastokimppaa eli Lastu-kirjastoja.
Georgsmarienhütte

Georgsmarienhütte on kaupunki Ala-Saksin osavaltiossa Saksassa. Kaupungin historiallisia muistomerkkejä on 1100-luvulla rakennettu Kloster Oeseden luostarikirkko.
Maantiede.
Georgsmarienhütte sijaitsee kahdeksan kilometriä Osnabrückista etelään.
Historia.
Mündrup perustettiin noin vuonna 1170. Suurin kunta Oesede perustettiin 800-luvulla, mutta sen kehitys alkoi vasta paikkakunnan teollistuttua. Georgsmarienhütte perustettiin 1860. Holzhausenista on ensimmäinen maininta vuodelta 1147. Vuonna 1970 kuusi kuntaa (Oesede, Georgsmarienhütte, Holzhausen, Harderberg, Kloster Oesede ja Holsten-Mündrup) liittyivät yhteen ja ne saivat Ala-Saksin osavaltiolta kaupunkioikeudet 19. syyskuuta 1970.
Georgsmarienhütten rakennuskantaa edustaa muun muassa Villa Stahmer, joka toimii kaupunginmuseona. Se rakennettiin vuonna 1900.
Talous ja liikenne.
Georgsmarienhütten yrityksiä on teräksentuottaja Georgsmarienhütte Holding GmbH. Huonekaluja valmistaa Wiemann Möbel ja suklaata Gustav Berning. Kaupungin halki kulkee rautatieosuus Brackwede–Osnabrück, jolla on pysäkit Oesedessä ja Kloster Oesedessä. Bundesstraße 51 ja Bundesautobahn 30 muodostavat liittymän kaupungin pohjoispuolelle. Kaupungin itäosan halki kulkee Bundesautobahn 33.
Kulmbach

Kulmbach on kaupunki Baijerin osavaltiossa Saksassa. Pohjois-Baijerissa Oberfrankenissa sijaitseva Kulmbach tunnetaan muun muassa Plassenburgin linnasta ja Kulmbacher Brauerei -yhtiöstä.
Maantiede.
Kulmbach sijaitsee 19 kilometriä Bayreuthista luoteeseen. Roter Main ja Weißer Main yhdistyvät Kulmbachissa Main-joeksi. Kaupunki koostuu 76 osa-alueesta.
Historia.
Kulmbach mainitaan ensi kerran pienenä asutuksena vuosina 1028–1040 (muodossa ”kulma”). Sijainti Main-joen varrella oli suotuisa ja paikkakunta linnoitettiin Plassenburgin linnalla. Kulmbach sai kaupunkioikeudet 1231. Hohenzollernit hallitsivat kaupunkia yli 500 vuotta aina vuoteen 1806, jolloin Napoleon syrjäytti suvun. Niin ikään 1806 Kulmbachia hallitsivat preussilaiset, mutta baijerilaiset miehittivät kaupungin. Vuonna 1810 Baijeri sai Kulmbachin omakseen. Vuosina 1902–1976 Kulmbachiin tehtiin useita kuntaliitoksia.
Talous ja liikenne.
Kulmbachissa tuotetaan runsaasti juoma- ja elintarvikkeita. Vuonna 1856 perustettu Ireks-yhtiö valmistaa muun muassa maltaita, aromeja ja jäätelötuotteita. Kulmbachin halki kulkee Bamberg–Hof-rautatie, jonka varrella sijaitsee Kulmbachin rautatieasema, Bahnhof Kulmbach. Maantiet Bundesstraße 85 ja Bundesstraße 289 kohtaavat Kulmbachissa.
Korsvegen

Korsvegen on taajama Melhusin kunnassa Trøndelagin läänissä Norjassa. Taajaman pinta-ala on 0,5 neliökilometriä ja asukasluku 590 vuonna 2024.
Hovin

Hovin on taajama Melhusin kunnassa Trøndelagin läänissä Norjassa. Taajaman pinta-ala on 0,5 neliökilometriä ja asukasluku 841 vuonna 2024.
Poytugʻ

Poytugʻ on kaupunki ja Izboskanin piirin hallinnollinen keskus Andijonin alueella Uzbekistanissa. Se sijaitsee 12 kilometriä Andijonista luoteeseen. Kaupungissa oli 26 000 asukasta vuonna 2016.
Poytugʻista tuli piirikeskus vuonna 1935 ja kaupunki vuonna 1980. Siellä toimii tekstiili-, elintarvike- ja jalkineteollisuutta. Piirissä viljellään puuvillaa, viljaa, vihanneksia ja hedelmiä. Kaupungin kautta kulkee Andijonin ja Uchqoʻrgʻonin välinen maantie ja rautatie.
Storsand

Storsand on taajama Melhusin kunnassa Trøndelagin läänissä Norjassa. Taajaman pinta-ala on 0,4 neliökilometriä ja asukasluku 485 vuonna 2024.
Bo Larsson

Bo-Göran ”Bosse” Larsson (5. toukokuuta 1944 Malmö – 18. joulukuuta 2023) oli ruotsalainen jalkapalloilija, joka pelasi pääsääntöisesti keskushyökkääjän pelipaikalla. Hän oli pituudeltaan 178-senttimetrinen. Larsson pelasi Ruotsin A-maajoukkueessa 70 ottelua ja teki niissä 17 maalia. Hän voitti ensimmäisenä pelaajana kahdesti Guldbollen-palkinnon, joka myönnetään vuosittain Ruotsin parhaalle miespelaajalle.
Larssonin seurajoukkueisiin lukeutuivat Malmö FF (1962–1966), VfB Stuttgart (1966–1969), Malmö FF (1969–1979) ja Trelleborgs FF (1980). Hän voitti Malmön joukkueessa kuudesti Ruotsin liigamestaruuden kausina 1965, 1970, 1971, 1974, 1975 ja 1977. Hän oli liigan paras maalintekijä kausilla 1963 (17 maalia), 1965 (28 maalia) ja 1970 (16 maalia). Hän voitti Malmön riveissä myös neljästi Ruotsin cupin 1973, 1974, 1975 ja 1978. Hän pelasi Malmön edustusjoukkueessa 546 ottelua, joissa hän teki 289 maalia.
Ruotsin A-maajoukkueessa Larsson pelasi ensimmäistä kertaa syyskuussa 1964 ystävyysottelussa Norjaa vastaan ja onnistui maalinteossa. Hän pelasi joukkueensa kaikki kolme ottelua vuoden 1970 MM-kilpailuissa. Hän pelasi elokuussa 1973 ensimmäisen maajoukkueottelunsa kapteenina ystävyysottelussa Suomea vastaan. Larsson pelasi viisi ottelua MM-kilpailuissa 1974 ja oli joukkueensa kapteeni Uruguayta vastaan. Hän päätti maajoukkueuransa vuoden 1978 MM-kilpailuihin, joissa hän pelasi joukkueensa kaikki kolme ottelua. Larssonin maajoukkueotteluista 40 tuli ystävyysotteluista, 12 MM-karsinnoista, 11 MM-lopputurnauksista ja seitsemän EM-karsinnoista.
Melhus (taajama)

Melhus on taajama Melhusin kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on kolme neliökilometriä ja asukasluku 2 408 vuonna 2024.
William Huskisson

William Huskisson (1770–1830) oli englantilainen poliitikko. Hän sai kasvatuksensa Pariisissa. Hän oli 1789 mukana Bastiljin valtauksessa.
Huskisson palasi 1792 Englantiin, ja hänestä tuli 1796 parlamentin jäsen. Hän toimi myös hallinnossa, muun muassa verokamarin (treasury) sihteerinä 1804–1806 ja 1807–1809. Hän oli vuodesta 1814 privy councilin jäsen ja metsähallituksen päällikkö, 1823 kauppaministeri ja vuodesta 1827 siirtomaiden valtiosihteeri, kun hänen ystävästään George Canningista tuli pääministeri. Hän on ensimmäinen huomattava valtiomies, joka talouskysymyksissä kannatti Adam Smithin ja vapaamielisen koulukunnan mielipiteitä. Ministerinä ollessaan hän sai suojstullijärjestelmän ja purjehdussäännön määräykset lievennetyiksi ja valmisti siten vapaakauppajärjestelmän vastaista valtaanpääsyä Englannissa. Hän luopui ministerin tehtävästä 1828 riitaannuttuaan silloisen pääministerin Arthur Wellesley Wellingtonin kanssa.
Huskisson kuoli jäätyään 1830 Liverpoolin–Manchesterin-radan vihkiäisissä junan alle.
Hestvika

Hestvika on taajama Hitran kunnassa Trøndelagin läänissä Norjassa ja kuntansa hallinnollinen keskus. Taajaman pinta-ala on 0,4 neliökilometriä ja asukasluku 278 vuonna 2024.
Alattio (kaupunki)

Alattio (), tunnettu myös nimellä Nordlysbyen, on taajama Alattion kunnassa Finnmarkin läänissä Norjassa. Taajaman pinta-ala on 9,8 neliökilometriä ja asukasluku 16 269 vuonna 2023.
Forsøl

Forsøl on entinen taajama Hammerfestin kunnassa Finnmarkin läänissä Norjassa. Taajaman pinta-ala oli 0,14 neliökilometriä ja asukasluku 202 vuonna 2020.
Roschier Asianajotoimisto

Roschier Asianajotoimisto Oy on suomalainen liikejuridiikan asianajotoimisto. Roschier perustettiin alunperin vuonna 1936, ja se on liikevaihdoltaan ja henkilöstöltään Suomen suurin asianajotoimisto. Toimisto sijaitsee Kasarmikadulla Helsingissä. Lisäksi Roschierilla on toinen toimisto Tukholmassa, joka muodostaa konsernin Suomen toimiston kanssa.
Historia.
Roschierin perusti vuonna 1936 asianajaja Åke Roschier-Holmberg, joka oli samana vuonna hankinnut omistukseensa Lars Gestrinin ja Suomen ensimmäisenä naispuolisena asianajajana tunnetun Agnes Lundellin asianajotoimistot. Toimistoon liittyi asianajaja Arne Waselius ensin apulaisena vuonna 1944 ja sitten osakkaana vuonna 1947, jolloin toimiston nimeksi tuli Roschier-Holmberg &amp; Waselius. Roschier-Holmberg ja Waselius hoitivat toimistoa yhdessä noin 30 vuotta, kunnes Roschier-Holmberg luopui osakkuudesta jäädessään eläkkeelle vuonna 1976.
Roschier alkoi laajentumaan 1970-luvulta alkaen, jolloin toimiston osakkaiden ja muiden lakimiesten määrä lähti kasvamaan. Toimiston palvelukseen otettiin ensimmäinen naispuolinen juristi vuonna 1980. Toimiston työskentelyä, hallintoa ja taloudenpitoa pyrittiin uudistamaan ulkomaisten asianajotoimistojen esikuvien mukaisesti. Roschier perusti sivutoimistot Lontooseen vuonna 1993 ja Vaasaan vuonna 1994. 1990-luvun puolivälissä toimistolla oli jo 40 lakimiestä ja osakkaiden määrä oli kasvanut kolmesta tai neljästä yli kaksinkertaiseksi. Vuonna 2004 Roschier sopi yhteistyöstä kolmen balttilaisen asianajotoimiston kanssa RoschierRaidla -brändin alla. Vuonna 2005 Roschier perusti oman toimiston Ruotsissa ensimmäisenä suomalaisena asianajotoimistona. 2000-luvun lopulla Roschierista oli tullut yksi Suomen suurimmista ja kannattavimmista asianajotoimistoista ja sillä oli yli 20 osakasta ja yli sata lakimiestä. 2010- ja 2020-luvuilla Roschier on ollut selvästi suurin asianajotoimisto Suomessa.
Jalaquduq

Jalaquduq on kaupunki ja samannimisen piirin hallinnollinen keskus Andijonin alueella Uzbekistanissa. Se sijaitsee 25 kilometriä Andijonista itään. Kaupungissa oli 24 000 asukasta vuonna 2016.
Paikkakunnan nimenä oli Soʻfiqishloq vuoteen 1976, jolloin siitä tuli Oxunboboyevin kaupunki. Se nimettiin Jalaquduqiksi vuonna 2015.
Jalaquduqin kautta kulkee Andijonin ja Xonobodin välinen maantie ja rautatie. Kaupungissa on puuvilla- ja elintarviketeollisuutta. Piirissä viljellään puuvillaa, viljaa ja vihanneksia sekä harjoitetaan karjanhoitoa ja silkkikuidun tuotantoa.
Sami Miettinen (virkamies)

Sami Miettinen (s. 1977 Espoo) on suomalalainen virkamies. Nykyisin hän toimii FCG Finnish Consulting Groupin varatoimitusjohtajana.
Miettinen on kotoisin Espoosta ja hän on koulutukseltaan valtiotieteiden maisteri. Aikaisemmin hän on toiminut ylitarkastajana ympäristöministeriössä, Pielaveden kunnanjohtajana vuosina 2010–2012 sekä Vihdin kunnanjohtajana tammikuusta 2012 marraskuuhun 2018. Vuosina 2015–2017 hän oli virkavapaalla toimiessaan kunta- ja uudistusministeri Anu Vehviläisen erityisavustajana.
Virpi Pahkinen

Virpi Pahkinen (s. 16. joulukuuta 1966) on suomalainen koreografi ja tanssija. 
Tausta.
Virpi Pahkisen isä on tilastotieteilijä Erkki Pahkinen. Hänen äitinsä oli psykologian tohtori Tuula Pahkinen ja siskonsa tanssija Metsälintu Pahkin. Jyväskylästä lähtöisin oleva Pahkinen siirtyi 1980-luvun lopulla opiskelemaan Ruotsiin Danshögskolaniin, mistä hän valmistui koreografiksi 1992. Vuodesta 1991 hän tanssi Dramatenissa, ensimmäisen kerran Ingmar Bergmanin ohjaamassa "Peer Gyntissä".
Ura.
Pahkinen on tehnyt Ruotsista käsin kansainvälisen uran soolotanssijana ja koreografina. Tanssiteoksia on julkaistu myös tv-ja lyhytelokuvina. 
Pahkinen on kirjoittanut vuonna julkaistun omaelämäkerrallisen "Käärmeensyöjä"-teoksen.Vuonna 2025 julkaistiin ruotsiksi kirjoitettu "Visp: Blå linjen till Sombrerogalaxen".
Magnus Huss

Magnus Huss (1807–1890) oli ruotsalainen lääkäri.
Huss valmistui lääketieteen tohtoriksi 1835 ja tuli sisätautien ja kirurgian apulaiseksi Tukholman Karoliiniseen laitokseen. Hän oli vuodesta 1839 avustava ja 1840 varsinainen ylilääkäri Tukholman Serafimer-sairaalassa. Hän otti käyttöön fysikaaliset menettelytavat potilaiden tutkimiseksi. Hänen ansiostaan patologiseen anatomiaan alettiin kiinnittää tarkempaa huomiota, ja sen perusteella hänen toimintansa kyseisessä laitoksessa on pidetty käännekohtana Ruotsin sairaalaoloissa. Sekä käytännöllisenä lääkärinä että tuotteliaana tutkijana hän edisti varsin monipuolisesti patologisen anatomian kehittymistä Ruotsissa. Kokemustensa kautta hän taisteli voimakkaasti alkoholin väärinkäyttöä vastaan ja esitti näkemyksensä asiasta tieteellisissä ja yleistajuisissa julkaisuissa.
Hussin tuotannosta merkittävimpiä on muun muassa teos "Summarisk öfversikt af sjukvården å k. Serafimerlasarettets medico-kliniska afdelning, under de sista fem mänaderna af år 1839". Vastaavia selostuksia hän julkaisi myös seuraavilta vuosilta. Muita ovat "Observations sur la fièvre typhoide" (1845) ja Ranskan tiedeakatemian palkitsema "Alcoholismus chronicus eller chronisk alkoholsjukdom" (1854).
Parkent

Parkent on kaupunki ja samannimisen piirin hallinnollinen keskus Taškentin alueella Uzbekistanissa. Se sijaitsee Chatqolvuorten länsirinteillä Parkentsoyjoen varrella 40 kilometriä Taškentista itään. Kaupungissa oli 60 200 asukasta vuonna 2016.
Parkentista tuli kaupunki vuonna 1984. Siellä toimii lähinnä tekstiili- ja elintarviketeollisuutta. Piirin maatalous on erikoistunut viininviljelyyn. Lisäksi tuotetaan viljaa ja vihanneksia sekä harjoitetaan karjanhoitoa. Lähistöllä sijaitsee Chatqolin biosfäärialue, Uzbekistanin tiedeakatemian tutkimuslaitoksia ja lomakyliä. Kaupungin nähtävyyksiin kuuluu museo.
Risto Leinonen

Risto Leinonen (s. 28. elokuuta 1929) on suomalainen entinen virkamies. Leinonen toimi Vihdin kunnanjohtajana 27 vuoden ajan vuosina 1965–1992. Hän oli Vihdin ensimmäinen kunnanjohtaja.
Leinonen valmistui hallinto-opin kandidaatiksi Helsingin yliopistosta vuonna 1955. Tämän jälkeen hän toimi kymmenen vuoden ajan Orimattilan kunnansihteerinä. Vuonna 1965 Leinonen valittiin Vihdin ensimmäiseksi kunnanjohtajaksi. Leinosen kaudella Vihdin asukasluku kaksinkertaistui noin 11 000 asukkaan maaseutukunnasta. Leinonen jäi eläkkeelle syksyllä 1992 täyttäessään 63 vuotta.
Laguunitoka

Laguunitoka ("Allotoca diazi") on äärimmäisen uhanalainen kalalaji. Se elää vain Meksikossa makeassa vedessä. Se voi kasvaa 10 cm pitkäksi.
Laguunitoka on kotoperäinen Meksikon Michoacánin osavaltiossa, jossa sitä esiintyy Lago de Pátzcuaron vesistössä. Aikaisemmin se tunnettiin Pátzcuaro-järvestä ja joistakin siihen laskevista sivujoista, mutta näyttää nyt kadonneen itse järvestä.
Laguunitoka elää lähellä pohjaa, mutta nousee joskus lähemmäs pintaa syömään. Se elää tiheissä kasvillisuuskerroksissa lähellä rantaa, järvissä, lähteistä vetensä saavissa puroissa ja lammissa. Kuten kaikki Allotoca-lajit, se on pääasiassa lihansyöjä ja syö pieniä selkärangattomia.
Laguunitoka pääasialliset uhkat ovat veden saastuminen ja alueen kaupungistuminen, mukaan lukien matkailun laajeneminen, ja vieraslajien leviäminen alueelle. Isobassin istuttaminen vuonna 1933 sekä karpin ja tilapian istuttaminen 1970-luvulla on osaltaan syrjäyttänyt järven alkuperäisiä lajeja. Vesihyasintti peittää kanavien pinnan, mikä vähentää veden virtausta ja häiritsee kaasujen vaihtoa. Lisäksi, koska kyseessä on lihansyöjälaji, elinympäristöjen lisääntyvä sameus vähentää ravinnon löytämismahdollisuuksia, mikä on erityisesti ongelma poikasille.
Piskent

Piskent on kaupunki ja samannimisen piirin hallinnollinen keskus Taškentin alueella Uzbekistanissa. Se sijaitsee Ohangaronjoen varrella 60 kilometriä Taškentista etelään. Kaupungissa oli 34 900 asukasta vuonna 2016.
Piskent (aiemmin Biskat) on yksi Taškentin alueen vanhimpia asutuksia. Siitä kehittyi kaupunki 500–600-luvuilla ja sen kukoistuskautta olivat 900–1100-luvut. Mongolit hävittivät Piskentin 1200-luvun alussa. Sen länsiosa rakennettiin uudelleen vuosisadan puolessavälissä, mutta vähitellen se kuihtui kyläksi. Uusi kukoistuskausi alkoi timuridien aikana 1300-luvulla, mutta 1700-luvun vaihteessa kaupunki autioitui jälleen. 1800-luvulla siellä oli Kokandin kaanikunnan linnoitus.
Piskentissä toimii lähinnä tekstiili- ja elintarviketeollisuutta. Lähistöllä sijaitsevat Tuyaboʻgʻizin tekojärvi (”Taškentin meri”) ja autourheilukeskus. Piirissä viljellään puuvillaa ja viljaa sekä harjoitetaan puutarhan- ja karjanhoitoa.
Grönköpings Veckoblad

Grönköpings Veckoblad on ruotsalainen vuonna 1902 perustettu pilalehti. Se ilmestyi aluksi "Söndags-Nissen" liitteenä, mutta muuttui vuonna 1916 itsenäiseksi lehdeksi. Lehti sijoittuu kuvitteelliseen Grönköpingin kaupunkiin, joka vastaa suomalaista Hölmölää.
Lulu Ziegler

Karen Margrete Maria ”Lulu” Ziegler (18. huhtikuuta 1903 Sorø – 14. marraskuuta 1973 Kööpenhamina) oli tanskalainen näyttelijä, laulaja ja teatteriohjaaja. Hän opiskeli näyttelijäksi Det Ny Teaterissa ja löi 1930-luvulla läpi iskelmälaulajana. Toisen maailmansodan aikaisen saksalaismiehityksen aikana Ziegler pakeni Ruotsiin, missä hän myös tuli suosituksi.
Ziegler

Ziegler on seuraavien henkilöiden sukunimi:
Benny Wendt

Benny Bernhard Heinz Wendt (s. 4. marraskuuta 1950 Norrköping) on ruotsalainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 185-senttimetrinen. Wendt pelasi Ruotsin A-maajoukkueessa 20 ottelua ja teki niissä yhden maalin.
Wendt voitti Standard Liègen joukkueessa kahdesti Belgian liigamestaruuden kausina 1981–1982 ja 1982–1983. Ruotsin A-maajoukkueessa hän pelasi ensimmäistä kertaa syyskuussa 1972 ystävyysottelussa Norjaa vastaan. Hän pelasi joukkueensa kaikki kolme ottelua vuoden 1978 MM-kilpailuissa.
Iver Rosenkrantz

Iver Rosenkrantz (5. joulukuuta 1674 – 13. marraskuuta 1745) oli tanskalainen diplomaatti ja virkamies. Hän toimi vuodesta 1716 Kööpenhaminan läänin maaherrana, mutta aatelissäädyn kanssa riitaantunut Fredrik IV siirsi hänet vuonna 1723 vähäpätöisempään virkaan Viborgiin. Kristian VI:n valtaannousun jälkeen vuonna 1730 Rosenkrantz pääsi takaisin valtakunnan ylimpään sisäpiiriin ja nousi kansliapäälliköksi ja salaneuvokseksi saakka. Rosenkrantz sai ajettua läpi liittoutumisen Ison-Britannian kanssa, mutta monessa muussa asiassa hänen vaikutusvaltansa jäi vähäiseksi. Rosenkrantz erosi vuonna 1735 virastaan, koska ei pitänyt kuninkaan harjoittamasta pietismistä.
Zangiotan mausoleumi

Zangiotan mausoleumi () on 1400–1900-luvuilta peräisin oleva rakennusryhmä Taškentin alueen Zangiotan kylässä Uzbekistanissa. Se käsittää Zangiotan ja hänen vaimonsa Anbar bibin mausoleumit, moskeijan, minareetin, madrasan, vierastalon, porttirakennuksen ja vesialtaan. Eteläpuolella on muurin ympäröimä vanha hautausmaa.
Zangiota (oikealta nimeltään Oyxoʻja ibn Toshxoʻja, k. 1258) oli arabisyntyinen suufilaispyhimys, joka sai tumman ihonsa takia kutsumanimen Zangi. Hän oli Ahmed Jasawin oppilas ja myöhemmin yksi tämän veljeskunnan huomattavimmista edustajista. Zangiota saarnasi yleisinhimillisiä arvoja mongolien hävitysten aikana ja hänen oppilaansa edistivät islamin leviämistä uzbekkiheimojen keskuuteen.
Zangiotan mausoleumin rakennutti Timur Lenk 1380-luvulla ja sen koristelun suoritti Ulugh Beg 1420-luvulla. Se käsittää kupolein katetun pyhiinvaeltajien hallin, hautakammion ja kaksi sivuhuonetta. Rakennukseen lisättiin myöhemmin koristeellinen portaali. Sen pihalla on tiilikoristeinen minareetti. Yksikerroksinen madrasa ja ulkoilmamoskeija ovat peräisin 1800-luvulta. Anbar bibin mausoleumi, vesiallas, vierastalo ja porttirakennelma sijaitsevat kauempana.
Zangiotan mausoleumi on suosittu pyhiinvaelluskohde.
9783 Tensho-kan

9783 Tensho-kan (1994 YD1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Japanin ensimmäisen planetaarion mukaan.
9784 Yotsubashi

9784 Yotsubashi (1994 YJ1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Osakan keskustassa Edo-kaudella sijainneen paikan mukaan, jonne tähtitieteilijät kerääntyivät seuraamaan auringonpimennyksiä.
9785 Senjikan

9785 Senjikan (1994 YX1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Osakassa Edo-kaudella olleen tähtitieteilijäryhmän mukaan.
9786 Gakutensoku

9786 Gakutensoku (1995 BB) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty ensimmäisen japanilaisen robotin mukaan.
9781 Jubjubbird

9781 Jubjubbird (1994 UB1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Lewis Carrollin runossa "Pekoraali" esiintyvän olennon mukaan.
9780 Bandersnatch

9780 Bandersnatch (1994 SB) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Lewis Carrollin runossa "Pekoraali" esiintyvän olennon mukaan.
Eszter Lakos

Eszter Lakos (s. 8. maaliskuuta 1981 Győr, Unkari) on unkarilainen juristi ja poliitikko, vuodesta 2024 lähtien Kunnioitus ja vapaus (TISZA) -puolueen edustaja Euroopan parlamentissa. Puoluetoveriensa lailla hän kuuluu Euroopan kansanpuolueen (kristillisdemokraattien) ryhmään.
Euroopan parlamentissa Eszter Lakos on jäsenenä Teollisuus-, tutkimus- ja energiavaliokunnassa (ITRE).
Eszter Lakos on opiskellut oikeustiedettä Budapestissa ja suorittanut Milanon Luigi Bocconi -yliopistossa tohtorintutkinnon kansainvälisestä oikeudesta ja taloustieteestä. Vuosina 2013–2023 hän työskenteli Brysselissä Euroopan unionin palveluksessa tutkimus- ja innovaatiotehtävissä. Hän on naimisissa ja yhden tyttären äiti.
9999 Wiles

9999 Wiles (4196 T-2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty brittiläisen matemaatikon Andrew J. Wilesin (s. 1953) kunniaksi.
Simo Hartikainen

Simo Hartikainen (s. 30. huhtikuuta 1997 Joensuu) on suomalainen uppopalloilija. Hän on edustanut urallaan Suomea EM-tasolla.
Hartikainen on valmistunut kauppatieteen maisteriksi Aalto-yliopistosta, pääaineenaan laskentatoimi. Vuoden 2022 pro gradu -työssään Hartikainen tutki, miten sosiaalityön esihenkilöt yhdistelevät talousvastuuta ja ammatillista hoivatyötä samaan hybridirooliin.
Günther Oettinger

Günther Oettinger (15. lokakuuta 1953 Stuttgart, Saksa) on saksalainen kristillisdemokraattinen poliitikko, joka toimi myös EU-komissaarina Barroson ja Junckerin komissioissa vuosina 2009–2019.
Elämä ja ura.
Günther Oettinger vietti lapsuus- ja kouluvuotensa Ditzingenin kaupungissa, opiskeli Tübingenin yliopistossa kansantaloustiedettä ja oikeustiedettä ja suoritti juristintutkintonsa vuosina 1978 ja 1982. Vuodesta 1982 lähtien hän työskenteli isänsä lakiasiain- ja veroneuvontatoimistossa, jonka johtajaksi hän nousi saatuaan asianajajan pätevyyden, ja toimi poliittisen toimintansa ohella myös asianajajana vuoteen 2005 saakka.
Poliittisen uransa Saksan kristillisdemokraattisen unionin (CDU) riveissä Oettinger aloitti kotikaupunkinsa Ditzingenin CDU-osaston puheenjohtajana 1977–1985 sekä Ditzingenin kaupunginvaltuustossa 1980–1994. Vuosina 1983–1989 hän johti puolueen Baden-Württembergin osavaltion nuorisojärjestöä "(Junge Union Baden-Württemberg)." Baden-Württembergin maapäivillä hän edusti CDU:ta vuodesta 1984 vuoteen 2010. Vuodesta 2005 hän kuului CDU:n liittovaltion johtokuntaan.
Talousliberaalina tunnettu ja pitkän paikallispoliittisen kokemuksensa perusteella arvostettu Oettinger valittiin Baden-Württembergin osavaltion pääministeriksi vuonna 2005. Pääministerinä hän keskittyi näkyvimmin talous-, perhe- ja koulutuspolitiikkaan. Hän osallistui aktiivisesti ns. toiseen liittovaltioreformiin "(Föderalismusreform II)," jolla liittovaltion ja osavaltioiden taloussuhteita selvennettiin ja osavaltioiden velkaantumista rajoitettiin.
Syyskuussa 2009 Saksan liittotasavallan hallitus nimesi Oettingerin EU-komissaariehdokkaakseen, ja helmikuussa 2010 hän erosi Baden-Württembergin pääministerin tehtävistä ja aloitti työnsä Barroson II komission energiakomissaarina. Tähän kauteen osui Fukushiman reaktorionnettomuus 2011; se muutti Oettingerin suhtautumisen ydinvoimaan aiempaa kriittisemmäksi, ja hänen määräyksestään otettiin kaikissa Euroopan ydinvoimaloissa käyttöön ”rasitustestit”, joiden suorittaminen tosin oli vapaaehtoista.
Syyskuussa 2014 Oettinger nimitettiin Jean-Claude Junckerin komissioon EU-komissaariksi vastuualueenaan digitaalitalous ja -yhteiskunta. Kaksi vuotta tässä tehtävässä toimittuaan Oettinger siirtyi tammikuussa 2017 budjetista ja henkilöstöstä vastaavaksi EU-komissaariksi. Joulukuussa 2017 hän ilmoitti mandaattinsa päättyessä vuonna 2019 siirtyvänsä yksityisen sektorin palvelukseen.
Krogerus (asianajotoimisto)

Asianajotoimisto Krogerus Oy on suomalainen liikejuridiikan asianajotoimisto. Krogeruksen päätoimisto sijaitsee Helsingissä, ja sillä on myös toimistot Kuopiossa ja Turussa. Krogerus on yksi Suomen viidestä suurimmasta asianajotoimistosta. 
Asianajotoimiston perustivat liikejuristit Hannu Krogerus ja Kalle Piriälä vuonna 1993. Hannu Krogerus toimi yhtiön toimitusjohtajana vuoteen 2003 asti ja hallituksen puheenjohtajana vuosina 2004–2011. Krogerukseen yhdistyivät Raimo Luoman asianajotoimisto vuonna 1999 ja Asianajotoimisto Ylönen &amp; Co vuonna 2006.
Hutcheson

Hutcheson on muun muassa seuraavien henkilöiden sukunimi:
Gustaf Reuterswärd

Gustaf Fredrik Achates Reuterswärd (31. elokuuta 1882 Örebro – 26. elokuuta 1953 Ängelholm) oli ruotsalainen upseeri, lehtimies ja radiopäällikkö. Hän toimi "Stockholms Dagbladin" päätoimittajana vuosina 1919–1921 ja Tidningarnas Telegrambyrån toimitusjohtajana 1922–1946. Vuosina 1924–1925 hän toimi Sveriges Radion edeltäjän AB Radiotjänstin ensimmäisenä johtajana ja johti myöhemmin yhtiön hallitusta 1938–1947. Reuterswärdiä arvosteltiin siitä, että hän jarrutti radion oman uutistoimituksen perustamista suojellakseen perinteistä lehdistöä.
Reuterswärd

Reuterswärd on seuraavien ruotsalaisten henkilöiden sukunimi:
Lars Madsén

Lars Bertil Madsén (19. kesäkuuta 1904 Vänersborg – 23. joulukuuta 1974 Tisselskog) oli ruotsalainen radiotoimittaja ja radioteatteriohjaaja. Madsén oli Sveriges Radion ja sen edeltäjän AB Radiotjänstin palveluksessa vuosina 1933–1969. Hän ohjasi muun muassa suositun "Familjen Björk" -sarjan (1936–1943) ja juonsi Gösta Knutssonin kanssa "Månadens magasin" -ohjelmaa vuosina 1939–1947. Hänet tunnettiin myös reportaaseistaan, joissa hän jalkautui haastattelemaan tavallisia ihmisiä arkisista asioista.
Olof Forsén

Olof Forsén (1898–1967) oli ruotsalainen toimittaja. Hän työskenteli aluksi Göteborgin sanomalehdistössä, mutta siirtyi sitten Sveriges Radion edeltäjän AB Radiotjänstin palvelukseen. Siellä hänestä tuli ajankohtaisosaston päällikkö vuonna 1946. Forsén kehitti kansanomaista radioreportaasia.
Outi Uusitalo

Outi Elina Uusitalo (s. 11. huhtikuuta 1961 Jyväskylä) on suomalainen kauppatieteilijä ja markkinoinnin professori.
Outi Uusitalo syntyi rakennusmestari Maks Uusitalon ja Meeri Mannisen perheeseen. Hänen puolisonsa on professori Kari Heimonen. Uusitalo tuli ylioppilaaksi Jyväskylän lyseosta 1980 ja valmistui Jyväskylän yliopistosta kauppatieteen maisteriksi 1988 ja lisensiaatiksi 1993 ja väitteli siellä kauppatieteen tohtoriksi 1998. 
Uusitalo on ollut Jyväskylän yliopistossa tuntiopettaja 1988–1989, lehtori 1989–1992 ja 1998–2001, tutkimusassistentti ja assistentti 1992–1997 ja markkinoinnin professori vuodesta 2002, ensin määräaikaisena 2002–2006 ja sitten vakinaisena. Hän on myös Turun kauppakorkeakoulun dosentti vuodesta 2005 ja oli vieraileva tutkija Bostonin yliopistossa ja Rhode Islandin yliopistossa Yhdysvalloissa 1999. Uusitalo on tutkinut muun muassa kuluttajamarkkinointia ja -käyttäytymistä, vähittäiskauppaa ja markkinoinnin etiikkaa.
Miekkaviuhkaevä

Miekkaviuhkaevä ("Campellolebias brucei") on Brasiliassa elävä harvinainen kalalaji. Sitä on tavattu vain kolmessa lähellä toisiaan sijaitsevassa paikassa Içaran kunnassa Santa Catarinan osavaltiossa.
Miekkaviuhkaevän väritys on ruskeanpunainen, sen vartalossa on turkoosinsinisiä täpliä jotka muodostavat vaakaraitoja. Se kasvaa tyypillisesti 2,8 cm pitkäksi. Koiraat ovat värikkäämpiä ja niillä on terävämmät selkä- ja peräevät kuin naarailla.
Miekkaviuhkaevä elää luonnossa alle vuoden. Se saavuttaa nopeasti sukukypsyyden ja kuolee kuivana kautena, kun sen elinympäristönä olevat lätäköt kuivuvat. Mätimunat pysyvät kuitenkin lepotilassa ja kuoriutuvat, kun lätäköt taas täyttyvät sadekauden aikana. Se on lisääntynyt akvaariossa. Tämä onnistuu parhaiten, kun kutualtaaseen laitetaaan vain yksi koiras, useita naaraita ja naaraille piilopaikkoja. Kutuvalmis koiras voi olla aggressiivinen muita koiraita ja jopa naaraita kohtaan. Mätimunat hedelmöitetään sisäisesti, ja naaras laskee ne pohjan lähelle muutaman päivän kuluttua. Poikaset kuoriutuvat 8–12 viikkoa myöhemmin.
Kansainvälinen luonnonsuojeluliitto on luokitellut miekkaviuhkaevän äärimmäisen uhanalaiseksi. Suurin uhka on lajin esiintymisalueella etenevä kaupungistuminen sekä maataloustoiminnan aiheuttama kosteikkojen tuhoutuminen. Lampi, josta laji alun perin löydettiin vuonna 1972, täytettiin, mutta laji selviytyy BR-1013-valtatien varrella sijaitsevissa erittäin huonokuntoisissa lammissa.
9998 ISO

9998 ISO (1293 T-1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Infrared Space Observatoryn mukaan.
9997 COBE

9997 COBE (1217 T-1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti – .
Asteroidi on nimetty Cosmic Background Explorerin mukaan.
9996 ANS

9996 ANS (9070 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Asteroidi on nimetty Astronomical Netherlands Satelliten mukaan.
9995 Alouette

9995 Alouette (4805 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
9994 Grotius

9994 Grotius (4028 P-L) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
9993 Kumamoto

9993 Kumamoto (1997 VX5) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6127 Hetherington

6127 Hetherington (1989 HD) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6128 Lasorda

6128 Lasorda (1989 LA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
6129 Demokritos

6129 Demokritos (1989 RB2) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Asteroidin spektrityyppi on Ch-luokkaa (SMASSII).
6130 Hutton

6130 Hutton (1989 SL5) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
Tuyaboʻgʻizin tekojärvi

Tuyaboʻgʻizin tekojärvi (), jota kutsutaan myös ”Taškentin mereksi” ("Toshkent dengizi"), on Ohangaronjoen muodostama tekojärvi Taškentin alueella Uzbekistanissa. Sen pinta-ala on 185 neliökilometriä, keskisyvyys 12,5 metriä ja enimmäistilavuus 0,25 kuutiokilometriä.
Vuonna 1962 rakennetun maapadon pituus on 2,4 kilometriä. Sen kautta kulkee Taškentin ja Bekobodin välinen maantie. Poistoaukot, joiden kapasiteetti on 760 kuutiometriä sekunnissa, jakavat vettä Qorasuvjokeen ja Tuyaboʻgʻizin vasemman rannan kanavaan.
Padon avulla keinokastellaan peltoja Boʻkan, Oqqoʻrgʻonin, O’rtachirchiqin ja Quyichirchiqin piireissä. Vuonna 2019 otettiin käyttöön 12 megawatin vesivoimalaitos. Tekojärven rannalla on Tuyaboʻgʻizin taajama ja virkistäytymisalueita.
2,5-dimetoksi-4-etoksiamfetamiini

2,5-dimetoksi-4-etoksiamfetamiini (MEM) on psykedeelinen päihde, joka kuuluu fenetyyliamiini-, amfetamiini- ja DOx-yhdisteisiin. Alexander Shulgin kuvasi sen ensimmäisen kerran vuonna 1968.